Document ID: /roh_data/filtered/fineweb-2-filterrobots_roh.jsonl.gz/32617

Whatsalp è ina gruppa da coc da quatter scienziads che han organisà per la segunda giada ina tura a travers las alps, da Vienna enfin Nizza. Els vulan guardar sin quella tura tge svilups ch'i dat en las valladas alpinas da l'Austria, da la Svizra, da l'Italia e da la Frantscha. La prima tura sa numnava anc Transalpedes ed è stada avant 25 onns.
Svilups pli pragmatics
Ils commembers da Whatsalp han raquintà ch'els vesian oz dapli iniziativas e projects pragmatics ed economics en las regiuns alpinas sco avant 25 onns. Lura sajan protests encunter projects da vias ubain dad ovras electricas stà in tema bler pli impurtant.
Anc enfin la fin da settember
La tura a travers las alps da la gruppa Whatsalp ha cumenzà ils 3 da zercladur a Vienna. Anc enfin ils 21 d'avust èn ils scienziads da Whatsalp en Svizra. La tura finescha lura ils 29 da settember a Nizza.
RR actualitad 17:00